CELEX: 62019TA0610
Language: lv
Date: 2022-01-19 00:00:00
Title: Lieta T-610/19: Vispārējās tiesas 2022. gada 19. janvāra spriedums – Deutsche Telekom/Komisija (Prasība atcelt tiesību aktu un prasība atlīdzināt zaudējumus – Konkurence – Dominējošā stāvokļa ļaunprātīga izmantošana – Slovākijas platjoslas telekomunikāciju pakalpojumu tirgus – Lēmums, ar kuru konstatēts LESD 102. panta un EEZ līguma 54. panta pārkāpums – Spriedums, ar ko ir daļēji atcelts lēmums un samazināts uzliktā naudas soda apmērs – Komisijas atteikums izmaksāt nokavējuma procentus – LESD 266. pants – Deleģētās regulas (ES) Nr. 1268/2012 90. panta 4. punkta a) apakšpunkts – Pietiekami būtisks tiesību normas, ar kuru privātpersonām piešķir tiesības, pārkāpums – Liegums izmantot nepamatoti samaksāta naudas soda summu – Negūtā peļņa – Nokavējuma procenti – Likmes – Zaudējumi)

14.3.2022   
            
            
               LV
            
            
               Eiropas Savienības Oficiālais Vēstnesis
            
            
               C 119/32
            
         
      Vispārējās tiesas 2022. gada 19. janvāra spriedums – Deutsche Telekom/Komisija
      (Lieta T-610/19) (1)
      
      (Prasība atcelt tiesību aktu un prasība atlīdzināt zaudējumus - Konkurence - Dominējošā stāvokļa ļaunprātīga izmantošana - Slovākijas platjoslas telekomunikāciju pakalpojumu tirgus - Lēmums, ar kuru konstatēts LESD 102. panta un EEZ līguma 54. panta pārkāpums - Spriedums, ar ko ir daļēji atcelts lēmums un samazināts uzliktā naudas soda apmērs - Komisijas atteikums izmaksāt nokavējuma procentus - LESD 266. pants - Deleģētās regulas (ES) Nr. 1268/2012 90. panta 4. punkta a) apakšpunkts - Pietiekami būtisks tiesību normas, ar kuru privātpersonām piešķir tiesības, pārkāpums - Liegums izmantot nepamatoti samaksāta naudas soda summu - Negūtā peļņa - Nokavējuma procenti - Likmes - Zaudējumi)
      (2022/C 119/42)
      Tiesvedības valoda – vācu
      
         Lietas dalībnieki
      
      
         Prasītāja: Deutsche Telekom AG (Bonna, Vācija) (pārstāvji: P. Linsmeier, U. Soltész, C. von Köckritz un P. Lohs, advokāti)
      
         Atbildētāja: Eiropas Komisija (pārstāvji: P. Rossi un L. Wildpanner)
      
         Priekšmets
      
      Pirmkārt, prasība, kas ir pamatota ar LESD 263. pantu un ar ko tiek lūgts atcelt Komisijas 2019. gada 28. jūnija lēmumu par atteikumu izmaksāt prasītājai nokavējuma procentus par tās naudas soda daļas pamatsummu, kas tika atmaksāta atbilstoši 2018. gada 13. decembra spriedumam Deutsche Telekom/Komisija (T-827/14, EU:T:2018:930), un, otrkārt, prasība, kas ir pamatota ar LESD 268. pantu un ar ko tiek lūgts atlīdzināt negūto peļņu šīs pamatsummas izmantošanas neiespējamības dēļ vai, pakārtoti, zaudējumus, kas izriet no Komisijas atteikuma izmaksāt nokavējuma procentus par šo summu.
      
         Rezolutīvā daļa
      
      
                  1)
               
               
                  Piespriest Eiropas Komisijai izmaksāt Deutsche Telekom AG atlīdzību 1 750 522,83 EUR apmērā, lai atlīdzinātu nodarīto kaitējumu.
               
            
                  2)
               
               
                  1) punktā minētajai atlīdzībai tiek pieskaitīti nokavējuma procenti, sākot no šī sprieduma pasludināšanas līdz pilnīgai samaksai, kas aprēķināti atbilstoši Eiropas Centrālas bankas (ECB) savām galvenajām refinansēšanas operācijām piemērotajai likmei, to palielinot par trīsarpus procentpunktiem.
               
            
                  3)
               
               
                  Atcelt Komisijas 2019. gada 28. jūnija lēmumu par atteikumu izmaksāt Deutsche Telekom nokavējuma procentus par laikposmu no 2015. gada 16. janvāra līdz 2019. gada 19. februārim par tā naudas soda pamatsummu, kas tika atmaksāts atbilstoši 2018. gada 13. decembra spriedumam Deutsche Telekom/Komisija (T-827/14, EU:T:2018:930).
               
            
                  4)
               
               
                  Prasību pārējā daļā noraidīt.
               
            
                  5)
               
               
                  Eiropas Komisija sedz savus, kā arī atlīdzina pusi no Deutsche Telekom tiesāšanās izdevumiem.
               
            
                  6)
               
               
                  Deutsche Telekom sedz pusi no saviem tiesāšanās izdevumiem.
               
            
         (1)  OV C 363, 28.10.2019.